**ПЛАНЪТ ЗА ВЪЗСТАНОВЯВАНЕ И НАЧИНЪТ, ПО КОЙТО ЩЕ СЕ ИНВЕСТИРАТ СРЕДСТВАТА ОТ ФОНДА „СЛЕДВАЩО ПОКОЛЕНИЕ НА ЕС“**

1. **Обща информация**

1. Средствата от фонд „Следващо поколение ЕС“ ще бъдат инвестирани по стълбове, чрез безвъзмездни средства от 500 млрд. евро и 250 млрд. евро заеми за държавите членки:

* 1. Първият стълб е подкрепа за държавите членки за инвестиции и реформи за справяне с кризата и включва:
* Нов Механизъм за възстановяване и устойчивост с бюджет от **560 млрд.** евро — разпределени в безвъзмездни средства и заеми. Държавите членки ще изготвят свои собствени национални планове за възстановяване въз основа на приоритетите за инвестиции и реформи.
* Нова инициатива, **REACT-EU,** ще осигури допълнителна помощ за подкрепа за сближаването на държавите членки с бюджет от **55 млрд. евро**. Помощта ще бъде налична от 2020 г. и ще бъде разпределена, като се вземе предвид въздействието на кризата и ще подкрепи работниците и малките и средните предприятия, здравните системи и екологичните и цифровите преходи и ще бъде на разположение в различните сектори.

1.2. Вторият стълб е за съживяване на икономиката на ЕС чрез стимулиране на частните инвестиции.

* Нов **инструмент за подкрепа на платежоспособността** ще мобилизира частни ресурси за осигуряване на спешна подкрепа на иначе стабилни дружества. Инвестициите ще бъдат насочени към компании в секторите, регионите и държавите, които са най-засегнати от кризата. Това ще спомогне за изравняване на условията на действие за държавите членки, които са по-малко в състояние да подкрепят икономиките си чрез държавна помощ. Инструментът може да функционира от 2020 г. и ще има бюджет от **31 млрд. евро,** чиято цел е да отключи над 300 млрд. евро подкрепа за платежоспособност.

2. Подобряване на **InvestEU**, водещата инвестиционна програма на ЕС.

* Ще бъде създаден Стратегически инвестиционен **механизъм** в рамките на InvestEU. Той ще може да отключи 150 млрд. евро инвестиции благодарение на **15 млрд. евро**, вложени в нея от фонд „Следващо поколение ЕС“.
* За да се подпомогне създаването на повече работни места, ще бъде поставен акцент и върху ускоряването на производството и внедряването на устойчиви превозни средства и плавателни съдове, както и на алтернативни горива. Механизмът за свързване на Европа, InvestEU и други фондове ще подпомогнат финансирането на инсталирането на един милион точки за зареждане, обновяването на автопарка, устойчивата транспортна инфраструктура и ще даде възможност за преминаване към чиста градска мобилност. Публичните инвестиции за възобновяване на възстановяването на транспортния сектор следва да дойдат с ангажимент от промишлеността да инвестира в по-чиста и по-устойчива мобилност.

1. **Приложение към Съобщение на комисията относно бюджетните измерения на плана за възстановяване на Европа** *(COM (2020) 442 Final)*

Финансовите инструменти, които считаме, че след определяне на правилата за приложение, **биха могли да финансират мерки в транспортния сектор** са:

* **Механизъм за възстановяване и устойчивост (Recovery and Resilience Facility)**

Целта е подкрепа за инвестициите и реформите с оглед повишаване на устойчивостта и насърчаване на устойчивия растеж на икономиките. Финансиране под формата на безвъзмездна финансова помощ (грантове) и заеми.

Държавите членки ще подготвят национални планове за възстановяване и устойчивост, съдържащи програмите им за инвестиции и реформи, включително пакети с финансиране от Механизма. Европейската комисия ще оценява плановете на основата на редица фактори, включително зелената и цифровата трансформация. Няма да се изисква национално съфинансиране.

Общото финансиране на Механизма ще бъде в размер на 560 млрд. евро, от които 310 млрд. евро за грантове и 250 млрд. евро за заеми.

В случай, че механизмът допуска и ЕК одобри, в националните планове биха могли да бъдат включени и мерки, свързани с транспорта.

* **Помощ за възстановяване на кохезията в териториите на ЕС (REACT EU)**

Целта на този инструмент е инвестирането в краткосрочни антикризисни мерки основно чрез безвъзмездна финансова помощ (грантове). Инструментът ще е достъпен за множество сектори (за сега са посочени туризъм и култура), предимно в държавите и регионите, засегнати най тежко от COVID-19.

Инвестициите, посредством кохезионните програми, ще са насочени към възстановяване на пазарите на труда, включително чрез субсидии за заетост, схеми за краткосрочно работно време и мерки за младежка заетост, подкрепа за системите на здравеопазване и осигуряване на съществена ликвидна подкрепа за оборотен капитал за малките и средните предприятия.

В случай, че условията на програмата допускат, предприятия от автомобилния сектор биха могли да се възползват.

Периодът на действие ще бъде 2020 г. – 2022 г., а финансовият ресурс – 55 млрд. евро.

* **INVEST EU (включително Инструмент за стратегически инвестиции)**

Целта е мобилизирането, посредством предоставянето на банкови гаранции, на инвестиции в подкрепа на възстановяването и дългосрочния растеж.

За INVEST EU вече има одобрени четири области на приложение, една от които е „Устойчива инфраструктура“, към която попадат и мерките, свързани с транспорта. Създава се нова пета област – Инструмент за стратегически инвестиции, насочена към реализацията на стратегически проекти, включително свързани с критичната инфраструктура.

Финансирането ще бъде допълнено с 15,3 млрд. евро за съществуващите области и 15 млрд. евро за Инструмента за стратегически инвестиции, което ще позволи ниво на гаранции от 72 млрд. евро и общо инвестиционно ниво от 400 млрд. евро.

* **Инструмент за подкрепа на платежоспособността**

Целта на Инструмента е мобилизирането на частни инвестиции, за да се избегнат огромни капиталови дефицити и възможни фалити на иначе жизнеспособни дружества, засегнати от кризата. Инструментът е част от Европейският фонд за стратегически инвестиции и ще бъде с временен характер. Условията на инструмента ще бъдат в съответствие с правилата за предоставяне на държавна помощ, с оглед постигането на равнопоставеност. Също така ще позволява съчетаване с подобни схеми на национално ниво.

Финансов пакет от 31 млрд. евро ще увеличи гаранциите с 66 млрд. евро, което ще позволи мобилизирането на инвестиции от 300 млрд. евро.

* В приложението са включени и инструментите **EU4HEALTH** и **rescEU,** които вероятно няма да имат отношение към транспорта.

1. **Бюджет за европейско възстановяване и устойчивост**

|  |  |
| --- | --- |
| **Sure/ESM Pandemic** **кризисна подкрепа/ гаранционен фонд на ЕИБ за**  **работници и предприятия** | **540 млрд. евро** |
| **Фонд „Следващо поколение ЕС“** | **Временно укрепване**  **750 млрд. евро** |
| **Многогодишна финансова рамка** | **1100 млрд. евро** |

**Многогодишна финансова рамка за периода 2021-2027 г.:**

Общо за периода 2021-2027 г. бюджетът на действащите фондове, през които се финансират транспортни проекти, ще бъде както следва:

* Европейски фонд за регионално развитие – 222 133 млрд. евро
* Кохезионен фонд – 45 914 млрд. евро, от които 11 286 млрд. евро принос към МСЕ
* Механизъм за свързване на Европа – транспорт – 14.521 милиарда евро.